Lüsosoom
Lüsosoom on üks rakuplasmas asetsevatest rakuorganellidest, ühekordse rakumembraaniga ümbritsetud põieke, mille sees paiknevad ensüümid lahustavad rakusiseseid valke, makromolekule ja rakustruktuure. Lüsosoome on leitud loomarakkudest, nende esinemine pärmseentes ja taimedes on vaidluse all. Lüsosoomid avastas Belgia tsütoloog Christian de Duve 1949. aastal. Lüsosoomi suurus võib olla 0,1–1,2 μm.